**JUDEŢUL SUCEAVA**

**PRIMĂRIA MUNICIPIULUI CÂMPULUNG MOLDOVENESC**

**Direcția administrație publică**

**Nr.\_\_\_\_\_\_\_\_ din \_\_\_\_\_\_\_\_2024**

RAPORT DE SPECIALITATE

**la proiectul de hotărâre** **privind aprobarea** **rezultatului final al concursului de proiecte de management organizat pentru ocuparea funcției de manager al Muzeului ,,Arta Lemnului” Câmpulung Moldovenesc și a măsurilor organizatorice ulterioare acestuia**

Compartimentul resurse umane din cadrul Direcției administrație publică din aparatul de specialitate al primarului municipiului Câmpulung Moldovenesc, primind spre analiză prezentul proiect de hotărâre, referă următoarele:

Concursul de proiecte de management organizat pentru ocuparea funcției de manager al

Muzeului ,,Arta Lemnului” Câmpulung Moldovenesc s-a desfășurat în conformitate cu prevederile Ordonanței de Urgență nr.189/2008 privind managementul instituțiilor publice de cultură, cu modificările și completările ulterioare și ale Ordinului Ministrului Culturii nr.2799/2015 pentru aprobarea Regulamentului-cadru de organizare şi desfăşurare a concursului de proiecte de management, a Regulamentului-cadru de organizare şi desfăşurare a evaluării managementului, a modelului-cadru al caietului de obiective, a modelului-cadru al raportului de activitate, precum şi a modelului-cadru al contractului de management;

Ca urmare a finalizării concursului în data de 15.11.2024, domnul Georgescu Daniel Constantin a fost declarat *admis* cu un rezultat final de 8,40 puncte, conform raportului final al concursului, înregistrat cu nr. 36905/15.11.2024.

Astfel, se impune numirea domnului Georgescu Daniel – Constantin în funcția de manager al Muzeului ,,Arta Lemnului” Câmpulung Moldovenesc și încheierea contractului de management.

Având în vedere faptul că *managerul* este o persoană fizică, ce a câștigat *concursul de proiecte de management* și va încheia un *contract de management* cu autoritatea (Consiliul Local al municipiului Câmpulung Moldovenesc reprezentată prin Primar) este necesară aprobarea rezultatului final al concursului, a proiectului de management cîștigător și a duratei pentru care se va încheia contractul de management.

În concluzie, compartimentul resurse umane consideră că prezentul proiect de hotărâre privind aprobarea rezultatului final al concursului de proiecte de management organizat pentru ocuparea funcției de manager al Muzeului ,,Arta Lemnului”Câmpulung Moldovenesc și a măsurilor organizatorice ulterioare acestuia, este oportun și necesar.

**Avizat,**

**Director executiv, Compartiment reurse umane,**

**Crăciunescu Diana-Mihaela Timu Lenuța**

|  |
| --- |
|  |